Број: 22/3-4 Дана: 29.05.2018.године

Основна школа ''Слободан Бајић Паја''

Фрушкогорска бб,

22000 Сремска Митровица

телфон/факс: 022/630-571, 210 0 780

Оглашава раднo местo за:

**1. Назив радног места**: наставник географије за рад у издвојеном одељењу у Манђелосу, са непуним радним временом, за 6 часова недељно / 30% од пуног радног времена/.

**Број извршилаца:** 1

**Град**: Сремска Митровица

**Група послова**: просвета

**Искуство:** без обзира на искуство

**Стручна спрема**: високо образовање

**Тип потребе**: одређено време – замена одсутног запосленог преко 60 дана,

**Плата**: податак није расположив

**УСЛОВИ**: Кандидат треба да испуњава услове прописане чл. 139., 140. и 142. Закона о основама система образовања и васпитања, и то: да има одговарајуће образовање у складу са чл. 140. и 142. Закона о основама система образовања и васпитања (“Службени гласник РС”, бр. 88/2017 и 27/2018 – др. закон) и у складу са чл. 3. став 1. тачка 7. Правилника о степену и врсти образовања наставника и стручних сарадника у основној школи (“Службени гласник РС”, бр. 11/12, 15/13, 2/16, 10/16, 11/16, 2/17 и 3/17); да има психичку, физичку и здравствену способност за рад са децом и ученицима; да није осуђиван правоснажном пресудом за кривично дело из члана 139. став 1 тачка 3) Закона о основама система образовања и васпитања; да има држављанство Републике Србије; да зна српски језик и језик на ком се остварује образовно-васпитни рад.

Услови у погледу образовања:

1) високо образовање на студијама другог степена (мастер академске студије, мастер струковне студије, специјалистичке академске студије), и то:

(1) студије другог степена из научне, односно стручне области за одговарајући предмет, односно групе предмета;

(2) студије другог степена из области педагошких наука или интердисциплинарне, мултидисциплинарне, трансдисциплинарне студије другог степена које комбинују целине и одговарајуће научне, односно стручне области или области педагошких наука (мора да има завршене студије првог степена из научне, односно стручне области за одговарајући предмет, односно групу предмета); или

2) високо образовање на основним студијама у трајању од најмање 4 године, по прописима који су уређивали високо образовање до 10. септембра 2005. године.

У складу са чл. 3. став 1, тачка 7. Правилника о степену и врсти образовања наставника и стручних сарадника у основној школи (“Службени гласник РС - Просветни гласник”, бр. 11/2012, 15/2013, 2/2016, 10/2016, 11/2016, 2/2017 и 3/2017) послове наставника географије могу да обављају:

- професор географије,

- дипломирани географ,

- професор географије и историје,

- дипломирани професор биологије и географије,

- дипломирани професор географије и информатике,

- професор биологије-географије,

- професор физике-географије,

- професор географије-информатике

- дипломирани професор географије-мастер,

- дипломирани географ - мастер,

- мастер географ,

- мастер професор географије,

- мастер професор биологије и географије,

- мастер професор географије и информатике,

- дипломирани географ - просторни планер.

Лица која су стекла академско звање мастер, односно дипломирани-мастер треба да имају завршене основне академске студије студијског програма: географија, дипломирани географ, професор географије, двопредметне студије биологије и географије или двопредметне студије географије и информатике.

О**СТАЛО:** Кандидати треба да испуњавају услове прописане чланом 139. Закона о основама система образовања и васпитања („Сл.гл.РС“ бр. 88/2017), који се доказују приликом пријема у радни однос и проверавају у току рада. Доказ о испуњености услова из става 1. Тачка 1. и 3-5 овог члана саставни су део пријаве на конкурс, а доказ из става 1. Тачка 2. Овог члана прибавља се пре закључења уговора о раду. Кандидати попуњавају пријавни формулар на званичној интернет страници Министарства (налази се на званичној интернет страници Министарства просвете, науке и технолошког развоја у делу „Ново на сајту”) и уз одштампани пријавни формулар достављају школи следећу документацију:

* оверену фотокопију дипломе;
* уверење о држављанству (оригинал или оверену фотокопију);
* извод из матичне књиге рођених (оригинал или оверену фотокопију);
* доказ о знању српског језика и језика на којем се остварује образовно-васпитни рад у школи се доставља само уколико одговарајуће образовање није стечено на српском језику или на језику на којем се остварује образовно-васпитни рад
* доказ да кандидат није осуђиван, правоснажном пресудом за кривично дело за које је изречена безусловна казна затвора у трајању од најмање три месеца, као и за кривична дела насиља у породици, одузимање малолетног лица, запуштање или злостављање малолетног лица или родоскрвњење, за кривично дело примања мита или давања мита, за кривично дело из групе кривичних дела против полне слободе, против правног саобраћаја и против човечности и других добара заштићених међународним правом, без обзира на изречену кривичну санкцију, и за које није, у складу са законом, утврђено дискриминаторско понашање, /**уверење издаје МУП/,**
* уверење о психичкој, физичкој и здравственој способности за рад са децом и ученицима **доставља изабрани кандидат пре закључења уговора о раду.**

У поступку одлучивања о избору наставника и стручног сарадника Конкурсна комисија утврђује испуњеност услова кандидата за пријем у радни однос из члана 139. Закона, у року од осам дана од дана истека рока за пријем пријава.

Кандидати који су изабрани у ужи избор, у року од осам дана упућују се на психолошку процену способности за рад са децом и ученицима коју врши надлежна служба за послове запошљавања применом стандардизованих поступака.

Психолошку процену способности кандидата за рад са децом и ученицима вршиће надлежна служба за послове запошљавања применом стандаризованих поступака.

Уколико је већ извршена психолошка процена способности (у периоду од 6 месеци пре истека рока за пријаву на овај конкурс) кандидат ће у пријави назначити када и где је извршена процена.

Конкурсна комисија сачињава листу кандидата који испуњавају услове за пријем у радни однос у року од осам дана од дана пријема резултата психолошке процене способности за рад са децом и ученицима. Конкурсна комисија обавља разговор са кандидатима са листе и доноси решење о избору кандидата у року од осам дана од дана обављеног разговора са кандидатима. Рок за пријављивање на конкурс је 8 дана од дана објављивања на огласној табли Националне службе за запошљавање-филијала Сремска Митровица, почев од 30.05.2018. – 07.06.2018. године

Неблаговремене и непотпуне пријаве неће бити разматране.

Пријаве се достављају на адресу школе: Основна школа ''Слободан Бајић Паја'' 22000 Сремска Митровица Фрушкогорска бб Са напоменом ''ЗА КОНКУРС''

Контакт телефон: 022/630- 671

Директор школе

Анкица Јевтић